

Република Србија

Аутономна Покрајина Војводина

Град Сомбор

**ГРАДСКА УПРАВА**

Број: 404-38/2023-VIII

Дана: 29.05.2023. године

С о м б о р

Трг цара Уроша 1.

**ОДГОВОР НА ПОСТАВЉЕНО ПИТАЊЕ – 5 и 6**

набавкa – **404-38/2023-VIII –** КОНКУРС ЗА ДИЗАЈН- УРБАНИСТИЧКО АРХИТЕКТОНСКИ КОНКУРС ЗА ИЗРАДУ ИДЕЈНОГ РЕШЕЊА ПАРТЕРНОГ УРЕЂЕЊА ТРГА СВЕТОГ ТРОЈСТВА У СОМБОРУ **-**

ПИТАЊЕ:

1. Да ли поседујете информацију до које дубине је могуће планирати подземну гаражу- с обзиром на присуство подземних вода, и да ли су воде уопште присутне?

ОДГОВОР:

1. Постоји присуство подземних вода на простору града али званичан податак о висини подземних вода не поседујемо. Планску документацију („План детаљне регулације централне зоне-Венац у Сомбору“) у којој можете пронаћи податке о подземним водама можете преузети на линку: <https://www.sombor.rs/dokumenti-organa-grada/planska-dokumentacija/>

ПИТАЊЕ:

2. Да ли град Сомбор поседује е-катастар зеленила и да ли му је могуће приступити- и на који начин?

ОДГОВОР:

1. **Јавно комунално предузеће надлежно за катастар зеленила је ЈКП „Зеленило“ Сомбор. ЈКП „Зеленило“ поседује е-катастар али је тренутно из техничких разлога немогуће приступити истом. Када и на који начин ће се моћи приступити подацима е-катастра није познато.**

ПИТАЊЕ:

3. Да ли ми можете рећи да ли ће с обзиром на временске услове који су три недеље спречавали одлазак на терен рок за предају радова бити продужен? Такође бих вас молио да кажете до ког рока ћете бити у могућности да јавите датум до ког би рок за предају био продужен.

ОДГОВОР:

1. Наведени разлог не може бити основ за одлагање предаје радова. Рок за предају радова не можемо продужити. Као помоћ за боље сагледавање простора трга достављамо фотографије Зовко Даниела из Сомбора- поглед на трг из птичије перспективе.